open-index/open-wikipedia-markdown huggingface dataset:
Saparmyrat Türkmenbaşy (taajama)

**Saparmyrat Türkmenbaşy** on taajama ja Maryn piirikunnan hallinnollinen keskus Maryn maakunnassa Turkmenistanissa. Se sijaitsee Karakumin kanavan varrella 12 kilometriä Maryn kaupungista etelään. Vuoden 2022 väestönlaskennan mukaan taajamassa oli 13&nbsp;251 asukasta.

Paikkakunta on syntynyt vuonna 1973 toimintansa aloittaneen Maryn lauhdevoimalaitoksen yhteyteen. Siitä tuli Energetik-niminen kaupunkimainen taajama vuonna 1974. Taajama nimettiin Saparmyrat Nyýazowin mukaan vuonna 1993. Se siirrettiin Maryn kaupungin alaisuudesta Maryn piirikuntaan vuonna 2016 ja nimettiin samalla piirikunnan hallinnolliseksi keskukseksi.

Maryn lauhdevoimalaitos on Turkmenistanin suurin sähkövoimala. Sen kokonaisteho saavutti 1&nbsp;685 megawattia vuonna 1987. Vuonna 2018 otettiin käyttöön uusi kombivoimalaitos, jonka kapasitetti on 1&nbsp;574 megawattia. Voimalaitoksen lisäksi taajamassa toimii typpilannoitetehdas ja sokerijalostamo.

## Lähteet
Iconic

**Iconic** on ruotsalaisen A-Teens -yhtyeen kappale, joka julkaistiin 30. tammikuuta 2026. Yhtye kilpailee kappaleella Ruotsin euroviisukarsinnassa Melodifestivalen 2026, jonka ensimmäisestä osakilpailusta he pääsivät suoraan finaaliin. ”Iconic” debytoi Ruotsin Sverigetopplistanin kärjessä, ja se on yhtyeen ensimmäinen singlejulkaisu yli 20 vuoteen.

## Listasijoitukset

## Lähteet
Fairhaven

**Fairhaven** on Yhdysvaltain Massachusettsin osavaltion Bristolin piirikunnassa sijaitseva kaupunki. Vuoden 2020 väestönlaskennassa kaupungin väkiluku oli 15 924 henkilöä.

## Historia
John Cooke ja John Winslow ostivat vuonna 1652 maa-alueen Wampanoag-intiaanien päälliköltä Massasoitilta ja perustivat paikalle asutuksen. Vuoden 1740 jälkeen paikasta tuli valaanpyynnin keskus, ja se tunnettiin tuolloin nimellä Oxford. Tuleva kirjailija Herman Melville purjehti vuonna 1841 Fairhavenista Acushnet-jokea pitkin matkalle, joka innoitti häntä kirjoittamaan ensimmäisen kertomuksensa *Typee*. Valaanpyynnin hiipuessa 1800-luvun puolivälissä kalastus ja veneenrakennus nousivat tärkeimpään asemaan. Fairhaven oli ensimmäisen maapallon ympäri yksin purjehtineen henkilön, merikapteeni Joshua Slocumin, kotisatama. Fairhaven erosi New Bedfordista ja sai omat kaupunkioikeudet vuonna 1812. Kaupunki on nykyisin suosittu kesänviettopaikka ja asuinalue. 

## Lähteet
Tim Newton

**Tim Newton** (s. 22. kesäkuuta 1962) on brittiläinen moottoriurheilujohtaja ja mekaanikko. Hänet tunnetaan parhaiten 22 vuoden työstään Williamsilla, jossa hän johti sekä tallin kilpailu- että testitoimintaa.

## Ura
Newton aloitti uransa moottoriurheilussa 1980-luvun alussa työskennellen teknikkona ja mekaanikkona moottoripyöräkilpailuissa ja junioritiimeissä, mukaan lukien roolit Hesketh Motorcyclesillä, Gerry Marshall Racingillä ja Roger Dowson Engineeringillä. Myöhemmin hän työskenteli kilpatiimin mekaanikkona Arrowsilla vuosina 1989–1994.

Vuonna 1994 Newton liittyi Williams Touring Car Engineeringiin päämekaanikkona ennen työskentelyä operatiivisissa tehtävissä Williams-organisaatiossa, mukaan lukien tiimikoordinaattorina ja teknisenä operatiivisena johtajana. Vuonna 1999 hän siirtyi Formula 1 -sarjaan Williamsille testitiimin päällikkönä ja valvoi testitoimintaa 2005 vuoteen asti.

Hänet nimitettiin Williamsin tiimipäälliköksi Dickie Stanfordin tilalle ennen kauden 2006 alkua. Tässä tehtävässä hän vastasi radanvarsitoiminnoista, logistiikasta ja kilpailutiimin koordinoinnista. Kun Stanford palasi kilpailutiimiin heinäkuussa 2010, Newton otti vastaan ​​vanhemman tehtävän Williamsin tehtaalla tuotantojohtajana. Myöhemmin hänestä tuli tukitiimin päällikkö, ja hän jatkoi Formula 1 -ohjelman operatiivisten näkökohtien valvontaa vuoteen 2017 asti.

Formula 1 -vastuidensa lisäksi Newton toimi myös Jaguar Racingin tallipäällikkönä Formula E -mestaruussarjan alkuvaiheessa.

## Yksityiselämä
Newton asuu vaimonsa Jennyn kanssa Northamptonshiressä ja hänen harrastuksiinsa kuuluu purjelautailu.

## Lähteet
Bofors 40 Mk4

**Bofors 40 Mk4** on BAE Systems Bofors AB:n valmistama monikäyttöinen laivatykki. Se on automaattikanuuna, jota käytetään muun muassa Suomen merivoimien Hamina-luokan ohjusveneiden ilmatorjunta-aseena. Useat muutkin laivastot ovat hankkineet niitä aluksiinsa, niitä on ostettu esimerkiksi Britannian Kuninkaallisen laivaston tyypin 31 -fregatteihin.

Sama tykki on osa maalla käytettävää, liikutettavaa Tridon Mk2 -ilmatorjuntajärjestelmää. Ruotsi ja Tanska ovat vuosina 2025 ja 2026 ilmoittaneet toimittavansa näitä ilmatorjuntakanuunoita Scanian alustalle asennettuna Ukrainan asevoimien käyttöön muun muassa risteilyohjusten, droonien ja liitopommien torjumiseen.  

## Lähteet

## Aiheesta muualla
Gianfranco Fantuzzi

**Gianfranco Fantuzzi** (s. 6. marraskuuta 1959) on italialainen Formula 1 - ja moottoriurheiluinsinööri sekä entinen mekaanikko. Hänet tunnetaan parhaiten pitkästä urastaan Toro Rosson tiimipäällikkönä sekä aiemmasta urastaan Ferrarilla, Minardilla ja Toyotalla.

## Ura
Fantuzzi aloitti moottoriurheiluuransa 17-vuotiaana mekaanikkona Ferrarilla vuonna 1976. Myöhemmin hän eteni tallin tutkimus- ja kehitysosastolle teknikkona, jossa hän kehitti teknisiä taitojaan insinöörinä. Myöhemmin hän työskenteli kilpainsinöörinä Jean Alesin palveluksessa kaudella 1991 ja Ivan Capellin palveluksessa vuonna 1992, ennen kuin työskenteli Gerhard Bergerin kanssa kauden 1993 alussa, ennen kuin Luigi Mazzola korvasi hänet. Fantuzzi muutti sitten Yhdysvaltoihin ja hänestä tuli Ferrarin huoltopäällikkö San Franciscossa, ennen kuin palasi myöhemmin Formula 1:een liittyäkseen takaisin Ferrarin tutkimus- ja kehitysosastolle.

Vuonna 1998 Fantuzzi liittyi Minardiin kilpainsinööriksi ja työskenteli Luca Badoerin kanssa vuonna 1999 ja Gastón Mazzacanen kanssa vuonna 2000. Sen jälkeen hän siirtyi Toyotalle vuonna 2001 logistiikkapäälliköksi, jossa hän vastasi rahdista ja kuljetuksista Toyotan alkuvaiheen aikana. Fantuzzi palasi Faenza-tiimiin, nykyiseen Toro Rossoon, vuonna 2006 toimitusjohtajaksi ja eteni tiimipäälliköksi vuonna 2009. Näissä tehtävissä hän vastasi radanvarsitoiminnoista, tiimilogistiikasta ja Faenzassa sijaitsevan tiimin Formula 1 -ohjelman koordinoinnista. Vuodesta 2013 lähtien hän siirtyi infrastruktuuri- ja erikoisprojektirooleihin Toro Rossolla ja jätti tiimin vuoden 2019 lopussa.

## Lähteet
Stagala

**Stagala** (oik. **Alexander Rikhard Krigsman** (ent. Joni Takala); s. 2000) on suomalainen somevaikuttaja, nyrkkeilijä ja entinen pikajuoksija. Hän nousi ihmisten tietoisuuteen keskustelua herättävillä Tiktok-videoillaan, joita luonnehdittiin naisvihamielisiksi. Tämän vuoksi hän aloitti nyrkkeilyuransa. Hänen ensimmäinen vastustajansa oli Mika Ilmén.

Stagalan oikea nimi oli marraskuuhun 2025 saakka Joni Takala.

## Ura
Stagala aloitti sosiaalisen median sisällöntuotannon Tiktokissa, johon hän latasi naisia kohtaan vihamielisiksi luonnehdittuja videoita. Videot herättivät keskustelua ja Stagalaan kohdistui paljon vihaa.

Tammikuussa 2025 suomalainen kamppailuorganisaatio Ice Cage Fighting ilmoitti, että Stagala kohtaa Helsingin jäähallissa nyrkkeilyottelussa entisen rikollisen ja nykyisen mediapersoonan Mika ”Immu” Ilménin. Ottelujulkistus sai suurta mediahuomiota. Stagalaa kutsuttiin ”internetin vihatuimmaksi mieheksi”.  Hän voitti Ilménin tyrmäyksellä alle 15 sekunnissa.

Heinäkuussa 2025 Ice Cage julkaisi Stagalan uran toisen vastustajan. Vastassa oli somevaikuttaja Henrik ”Akam” Hopea. Ottelu oteltiin 6. syyskuuta 2025 Turun Gatorade Centerissä. Stagala voitti ottelun kaikin tuomariäänin.

Helmikuussa 2026 julkaistiin Stagalan kolmas ottelu. Hänen vastaansa asettuu Suomen historian menestynein vapaaottelija Makwan Amirkhani. Ottelu käydään ammattilaisnyrkkeilysäännöillä. 

Stagalalla on oma yritys nimeltään Ideava Oy. Yritys toimii mainostoimistona ja sen osoite on Lahdessa.

Stagalla on Instagramissa 44 tuhatta seuraajaa ja TikTokissa 17 tuhatta seuraajaa. 

## Nyrkkeilyottelut

## Lähteet
Maastohiihto talviolympialaisissa 2026 – naisten 20 km yhdistelmähiihto

**[[Maastohiihto talviolympialaisissa 2026|Maastohiihdon]] naisten 20&nbsp;kilometrin yhdistelmähiihdon kilpailu [[Talviolympialaiset 2026|talviolympialaisissa 2026]]** järjestettiin 7. helmikuuta 2026 Maastohiihto- ja ampumahiihtokeskus Fabio Canalissa Teserossa, Italiassa.

Ruotsi otti kilpailussa kaksoisvoiton, kun Frida Karlsson voitti ja Ebba Andersson sijoittui toiseksi. Kolmanneksi sijoittui Norjan Heidi Weng. Karlsson voitti uransa ensimmäisen henkilökohtaisen olympiamitalin ja ensimmäisen kultamitalin. Myös Anderssonille olympiahopea oli hänen uransa ensimmäinen henkilökohtainen olympiamitali.

## Taustaa

Naisten yhdistelmähiihdossa kilpailtiin ensimmäistä kertaa 2&nbsp;x&nbsp;10&nbsp;kilometrin matkalla olympialaisissa. Talviolympialaisten 2022 naisten yhdistelmähiihdon kultamitalisti Therese Johaug lopetti uransa voittonsa jälkeen. Myöskään hopeamitalisti Natalja Terentjeva ei osallistunut talviolympialaisiin 2026. Pronssimitalisti Teresa Stadlober sen sijaan läpäisi karsinnat ja oli mukana kilpailussa.

Yhdysvaltalaishiihtäjä Jessie Diggins oli ennakkosuosikki, sillä hän oli maastohiihdon maailmancupin johdossa kokonaiskilpailussa ja normaalimatkoilla ennen olympialaisia. Hiihdon maailmanmestaruuskilpailuissa vuonna 2025 yhdistelmähiihdon kultamitalin voitti Ebba Andersson.

## Kilpailu

Kilpailu alkoi 10&nbsp;kilometrin perinteisellä hiihdolla. Kärkiryhmä pysyi suhteellisen tiiviinä kilpailun puoliväliin asti. Välineiden vaihtamisen jälkeen Frida Karlsson ja Ebba Andersson alkoivat erottua muista vapaan hiihtotyylin osuudella. Neljäntenä vaihtoon tullut Jonna Sundling putosi kauas kärkijoukoista. Karlsson teki ratkaisevan eron viimeisen 5&nbsp;kilometrin aikana, ja vankisti johtoaan loppua kohden. Hän voitti selvällä erolla ennen Anderssonia. Pronssia voitti Heidi Weng.

Kilpailu käytiin haastavissa, kosteissa olosuhteissa, mikä rasitti hiihtäjiä. Ennakkosuosikki Jessie Diggins kaatui varhaisessa vaiheessa perinteisen osuuden laskussa, mikä vei hänen mahdollisuutensa taistella mitaleista. Hän kuitenkin teki vahvan loppukirin vapaalla hiihtotavalla sijoittuen lopulta kilpailussa kahdeksanneksi.

## Tulokset

Kilpailu alkoi kello 13.00 ja päättyi kello 14.04.

## Lähteet

## Aiheesta muualla

*Naisten yhdistelmähiihto talviolympialaisten 2026 verkkosivuilla
János

**János** on miehen etunimi.

Nimi on unkarilainen muoto heprealaisperäisestä nimestä *[[Johannes]].* János on 1500-luvulta saakka ollut Unkarissa suosituimpia miehennimiä aina 1900-luvulle saakka. 1960-luvulta lähtien sen suosio on laskenut, mutta vielä vuonna 2006 se oli Unkarin koko väestössä 4:nneksi yleisin miehennimi, jota kantoi ensimmäisenä etunimenään 267 829 miestä. Vuonna 2024 sen sai ensimmäiseksi etunimekseen 243 poikalasta.

## Tunnettuja János-nimisiä

* János, Transilvanian voivodi 1200-luvulla
* János Áder (s. 1959), unkarilainen poliitikko
* János Arany (1817–1882), unkarilainen runoilija
* János Batsányi (1763–1845), unkarilainen kirjailija
* János Bolyai (1802–1860), unkarilainen matemaatikko
* János Csonka (1852–1939), unkarilainen insinööri ja autoteollisuuden kehittäjä
* János Erdélyi (1814–1868), unkarilainen kirjailija
* János Farkas (1942–1989), unkarilainen jalkapalloilija
* János Ferencsik (1907–1984), unkarilainen kapellimestari
* János Garay (1812–1853), unkarilainen runoilija
* János Garay (1889–1945), unkarilainen miekkailija
* János Greminger (1929–2009), unkarilainen koripalloilija
* János Gyarmati (1910–1974), unkarilainen jalkapalloilija
* János Hári (s. 1992), unkarilainen jääkiekkoilija
* János Herskó (1926–2011), unkarilainen elokuvaohjaaja ja näyttelijä
* János Hunyadi (1407–1456), unkarilainen sotapäällikkö
* János Jankó (1868–1902), unkarilainen kansatieteilijä ja maantieteilijä
* János Juszkó (1939–2018), unkarilainen kilpapyöräilijä
* János Kádár (1912–1989), unkarilainen poliitikko
* János Kajdi (1939–1992), unkarilainen nyrkkeilijä
* János Kemény (1607–1662), Transilvanian ruhtinas
* János Kis (1770–1846), unkarilainen kirjailija
* János Konrád (1941–2014), unkarilainen uimari ja vesipalloilija
* János Kornai (1928–2021), unkarilainen taloustieteilijä
* János Kriza (1812–1875), unkarilainen kansanrunoudenkerääjä
* János Krizmanich (1880–1944), unkarilainen telinevoimistelija
* János Mailáth (1786–1855), unkarilainen historioitsija ja runoilija
* János Martinek (s. 1965), unkarilainen nykyaikainen viisiottelija
* János Melich (1872–1963), unkarilainen kielitieteilijä
* János Mihályfi, unkarilainen kuulantyöntäjä
* János Parti (1932–1998), unkarilainen meloja
* János Pénzes (s. 1943), serbialainen roomalaiskatolinen piispa
* János Pilinszky (1921–1981), unkarilainen runoilija
* János Ranolder (1806–1875), unkarilainen roomalaiskatolinen piispa
* János Rátkai (s. 1951), unkarilainen ratameloja
* János Rozgonyi, Transilvanian voivodi 1400-luvulla
* János Sajnovics (1733–1785), unkarilainen tähtitieteilijä
* János Starker (1924–2013), unkarilaissyntyinen sellisti
* János Szapolyai (Juhana I, 1487–1540), Unkarin kuningas
* János Zsigmond Szapolyai (Juhana II, 1540–1571), Unkarin kuningas
* János Székely (s. 1964), unkarilainen roomalaiskatolinen piispa
* János Tamási, Transilvanian voivodi 1400-luvulla
* János Urányi (1924–1964), unkarilainen meloja
* János Vajda (1827–1897), unkarilainen runoilija
* János Varga (1939–2022), unkarilainen painija
* János Vas (s. 1984), unkarilainen jääkiekkoilija
* János Xántus (1825–1894), unkarilainen eläintieteilijä

## Lähteet
Anders de Wahl

**Andreas ”Anders” de Wahl** (9. helmikuuta 1869 Tukholma – 9. maaliskuuta 1956 Tukholma) oli ruotsalainen näyttelijä. Hän kävi Dramatenin oppilaskoulun ja näytteli Albert Ranftin teattereissa ja kiertueilla 1892–1907. Vuonna 1908 Wahl sai kiinnityksen Dramateniin, mutta palasi jo seuraavana vuonna Ranftin palvelukseen. Vuodesta 1922 Wahl näytteli pääasiassa Dramatenissa. Erityisesti Wahl muistetaan siitä, että hän luki Skansenilla Alfred Tennysonin ”Nyårsklockan”-uudenvuodenrunon vuosina 1897–1955.
## Lähteet

## Aiheesta muualla
Helmer Linderholm

**Helmer Linderholm** (9. helmikuuta 1916 – 23. kesäkuuta 1982) oli ruotsalainen kirjailija. Hän kasvoi Bergslagenissa ja julkaisi esikoiskirjansa *Det brusar i granarna* vuonna 1942. Linderholm kirjoitti muun muassa historiallisia romaaneja.
## Valikoitu bibliografia
* *Det brusar i granarna* (1942)
* *Grå män vid gränsen* (1943)
* *Hör, skällorna* (1947)
* *Svedjefolket* (1951)
* *Berget och lågorna* (1952)
* *Kopparbältet* (1956)
* *Den sköna flodens land* (1958
* *Sancte Olufs yxa* (1968)
## Lähteet
Johannes Haquini

**Johannes Haquini** (synt. *Håkansson*; n. 1379 – 9. helmikuuta 1432) oli ruotsalainen pappi, joka toimi Uppsalan arkkipiispana vuosina 1422–1432. Tätä ennen hän oli ollut munkkina Vadstenan luostarissa. Hänen kaudellaan yhteistyö Ruotsin maallisen vallan kanssa oli saumatonta.
## Lähteet
Morgunblaðið

**Morgunblaðið** (suom. ’aamulehti’) on islantilainen vuonna 1913 perustettu maan suurin päivälehti. Se oli pitkään konservatiivinen ja lähellä Itsenäisyyspuoluetta, mutta muuttui 1980-luvulla sitoutumattomaksi.
## Lähteet

## Aiheesta muualla
* Lehden verkkosivut
Bogdans Hodass

**Bogdans Hodass** (s. 13. huhtikuuta 2003 Jelgava, Latvia) on latvialainen jääkiekkopuolustaja, joka pelaa SM-liigajoukkue Mikkelin Jukureissa.

## Ura
### Seuraura
Hodass on HK Zemgalen kasvatti. Hän debytoi miesten peleissä vain 15-vuotiaana kaudella 2018–2019 Zemgale Juniorsin joukkueessa Latvian kakkossarjatasolla, jossa Hodass pelasi kolme ottelua. Kaudeksi 2019–2020 hän siirtyi Latvian pääsarja Optibet Hokeja Līgaan HS Riian joukkueeseen. Hän teki pääsarjadebyyttinsä 16-vuotiaana 14. syyskuuta 2019 vieraissa kasvattajaseuraansa Zemgalea vastaan. Hodass sai ottelussa yhden kahden minuutin jäähyn. Ensimmäisen pääsarjamaalinsa hän teki 30. marraskuuta 2019 HK Liepājas Metalurgsia vastaan vain seitsemän sekuntia varsinaisen peliajan päättymistä, kun Hodass teki HS Riian 2–2-tasoitusmaalin ilman maalivahtia. Hodass pelasi tulokaskautensa aikana kaikkiaan 34 runkosarjaottelua tehopistein 2+6=8. Hän pelasi kauden aikana myös neljä ottelua SK Riika 17:n joukkueessa sekä Latvian kakkossarjatasolla että Venäjän U17-sarjassa.

Kaudeksi 2020–2021 Hodass siirtyi Suomeen Vaasan Sportin U20-joukkueeseen. WHL-joukkue Medicine Hat Tigers varasi hänet 71. pelaajana . Hodass siirtyi joukkueeseen kaudeksi 2021–2022. Hän teki siellä 57 runkosarjaottelussa tehot 7+17=24. Hodass oli Tigersin eniten maaleja tehnyt puolustaja, kuten myös kaudella 2022–2023 11 osumallaan Pavel Bocharovin kanssa. Kaudella 2023–2024 hän voitti joukkueen sisäisen tehotilaston lukemalla +24.

Heinäkuussa 2024 Hodass teki vuoden mittaisen sopimuksen ECHL-joukkue Iowa Heartlandersin kanssa. Hän pelasi siellä kaudella 2024–2025 40 runkosarjaottelua tehopistein 3+6=9. Elokuussa 2025 Hodass teki vuoden mittaisen sopimuksen Wheeling Nailersin kanssa. Helmikuussa 2026 Hodass jätti seuran ja siirtyi kevääseen 2027 ulottuvalla ja yhden optiovuoden sisältävällä sopimuksella SM-liigajoukkue Mikkelin Jukureihin.

### Maajoukkueura
Hodass pelasi myös alle 18-vuotiaiden MM-kilpailuissa vuonna 2021. Hän pelasi myös alle 20-vuotiaiden IA-divisioonan MM-kilpailuissa vuonna 2022, jolloin Hodass voitti hopeaa. Hän edusti Latviaa myöhemmin myös vuoden 2022 pääsarjatason turnauksessa, jonne joukkue nostettiin kansainvälisestä jääkiekosta ulkopuolelle suljetun Venäjän tilalle. Hodass pelasi myös vuoden 2023 turnauksessa, jossa hän jakoi tehoilla 2+2=4 Latvian sisäisen pistepörssin voiton Gustavs Ozoliņšin kanssa. Hodass valittiin Itävaltaa pelatun toisen putoamiskarsintaottelun päätteeksi joukkueensa ottelun parhaaksi pelaajaksi.

Latvian A-maajoukkueessa Hodass on pelannut seitsemän ottelua tehden yhden syöttöpisteen.

## Tilastot

## Lähteet
*
*
*

### Viitteet
Ian Moore

**Ian Moore** (s. 4. tammikuuta 2002 Salt Lake City, Utah, Yhdysvallat) on yhdysvaltalainen jääkiekkoilija, pelipaikaltaan puolustaja. Moore edustaa NHL-joukkue Anaheim Ducksia.

Ennen NHL-uraansa Moore edusti USHL-juniorisarjassa Chicago Steelin joukkuetta ja Harvardin yliopiston joukkuetta. Chicago Steelin joukkueessa pelatessaan hän voitti yhden USHL:n mestaruuden. Anaheim Ducks varasi hänet kolmannella kierroksella 67. varausvuorolla .

Moore on pelannut 44 NHL:n runkosarjan ottelua. Näissä otteluissa hän on tehnyt kaksi maalia ja kahdeksan syöttöä eli yhteensä kymmenen tehopistettä. 

Moore kuului Yhdysvaltain joukkueeseen vuoden 2022 alle 20-vuotiaiden MM-kilpailuissa. 

## Huomautukset

## Lähteet
Lombardia-Venetsian kuningaskunta

**Lombardia-Venetsian kuningaskunta** oli Itävallan keisarikuntaan kuulunut kuningaskunta. Se perustettiin vuonna 1815 ja lakkautettiin vuonna 1866 sen jälkeen, kun siihen kuuluvat alueet liitettiin Italian kuningaskuntaan. Vuonna 1852 kuningaskunnan asukasluku oli 4 671 000 ja pinta-ala oli 46 782 km2.

Kuningaskunta luotiin Wienin kongressin aikana, jolloin muodostettiin personaaliunioni Lombardian ja Venetsian välillä, jonka hallitsija oli Itävallan keisari. Keisarin valtaa kuningaskunnan alueella edusti hänen nimittämänsä varakuningas.

Vaikka kyseessä olikin virallisesti yksi kuningaskunta, Lombardia ja Venetsia pidettiin kuitenkin erillään ja niitä hallittiin Wienistä käsin erikseen. Kuningaskunnan lombardialainen puolisko oli jaettu yhdeksään provinssiin ja venetsialainen kahdeksaan. Provinssit jaettiin edelleen kuntiin, joiden vastuulla oli muun muassa poliisitoimi, tiet ja köyhäinapu. Kuningaskunnan kaikkein korkeimmat virkamiehet käyttivät saksaa, joskin muualta keisarikunnan italiankielisiltä alueilta saapuikin kaksikielisiä virkamiehiä.

Kun Maksimilian nimitettiin virkaan, sotilashallinto lakkautettiin samassa yhteydessä. Siviilihallinnon palauttamisen jälkeen osa vallasta kuitenkin delegoitiin varakuninkaan kahdelle varakuvernöörille.

Osana Italian toista itsenäisyyssotaa käydyn Solferinon taistelun jälkeen Itävalta joutui rauhansopimuksen ehtojen mukaisesti luovuttamaan Lombardian (Mincio-joelle saakka) Ranskalle vuonna 1859. Ranska puolestaan luovutti alueen saman tien Sardinian kuningaskunnalle (myöhemmin Italia). Varakuningas Maksimilian vetäytyi Miramaren linnaan Triesteen (kuningaskunnan ulkopuolelle) ja kuningaskunnan pääkaupunki siirrettiin Venetsiaan. Italian kolmannen itsenäisyyssodan jälkeen loputkin kuningaskunnan rippeet luovutettiin ensin Ranskalle, joka puolestaan luovutti ne Italialle 19. lokakuuta 1866. Luovutetuilla alueilla pidettiin kansanäänestys Italian kuningaskuntaan liittymisesta 21.–22. lokakuuta 1866.

## Lähteet
Arzeos Z01

**Arzeos Z01** on Arzeos Aircraft -yhtiön suunnittelema ja valmistama ultrakevyt lentokone. Ilma-alus esiteltiin ensimmäisen kerran vuonna 2024 AERO Friedrichshafenin messuilla Saksassa.

## Suunnittelu ja ominaisuudet

Arzeos Z01 on ultrakevyt lentokone, jossa on matalasiipinen kokoonpano, sisäänvedettävä kolmipyöräinen laskuteline ja T-häntäpinta. Rakenne on valmistettu kokonaan hiilikuidusta.

Ilma-alus on varustettu Rotax 912 iS -moottorilla, jossa on vakionopeuksinen kolmilapainen potkuri.

Ohjaamossa on avioniikkajärjestelmä, joka sisältää tekoälytoimintoja.
Rooman kotkan ritarikunta

**Rooman kotkan ritarikunta**, virallisesti **Rooman kotkan siviili- ja sotilasritarikunta** (), oli Italian kuningaskunnassa ja sittemmin Salòn tasavallassa jaettu kunnianosoitus, jonka perusti kuningas Viktor Emanuel III 14. maaliskuuta 1942. Ritarikunta lakkautettiin kuningaskunnassa 5. lokakuuta 1944, mutta Benito Mussolinin johtama Salòn tasavalta jatkoi sen jakamista aina toisen maailmansodan loppuun asti. Kunnianosoituksella palkittiin ystävällismielisten vieraiden valtioiden kansalaisia niin siviili- kuin sotilasansioista.

Vuonna 1997 Mussolinin nuorin poika, Romano Mussolini, perusti oman samannimisen ritarikunnan.

Alkujaan ritarikunnassa oli viisi luokkaa, mutta jo pari kuukautta ritarikunnan perustamisen jälkeen suurristi jaettiin kahteen uuteen luokkaan saksalaisen Kotkan Ansioritarikunnan mallin mukaisesti. Tämän jälkeen ritarikunnassa oli kuusi luokkaa (kultainen suurristi, hopeinen suurristi, suurupseeri, komentaja, upseeri ja ritari). Ritarikunnan nauha oli alkujaan tummanpunainen keltaisilla raidoilla, mutta Salòn tasavallassa punainen vaihdettiin purppuraan:

*  nauha kuningaskunnassa
*  nauha tasavallassa

## Lähteet
Trống Đồng -stadion

**Trống Đồng -stadion** () on Hanoissa, Vietnamissa sijaitseva jalkapallostadion, jonka on määrä valmistua vuoden 2028 aikana.

## Lähteet
Lumilautailu talviolympialaisissa 2026

Lumilautailussa kilpailtiin Milano–Cortinan 2026 talviolympialaisissa 5.–18. helmikuuta.

## Mitalitaulukko

## Tulokset

### Miehet

### Naiset

### Sekajoukkueet

## Lähteet
Kathalijne Buitenweg

**Kathalijne Buitenweg** (s. 27. maaliskuuta 1970 Rotterdam) on alankomaalainen poliitikko, joka on istunut Euroopan parlamentissa vuosina 1999–2009. Hän kuului Vihreät / Euroopan vapaa allianssi -ryhmään ja edusti sitä budjettivaliokunnassa.

Buitenweg on opiskellut Amsterdamin yliopistossa Euroopan ja Amerikan tutkimusta ja väitellyt tohtoriksi Eurooppaoikeudesta.

Vuonna 2017 hän palasi politiikkaan ja hänestä tuli alankomaalaisen vihreän puolueen Groenlinksin varapuheenjohtaja, kansanedustaja ja parlamentin alahuoneen turvallisuuspuheenjohtaja. Vuodesta 2021 hän on ollut Alankomaiden valtioneuvoston jäsen.

## Lähteet
Kaarlo Selin

**Kaarlo Kustaa Selin** (18. heinäkuuta 1892 Pori - 2. lokakuuta 1945 Vaasa) oli suomalainen poliitikko. Hän oli 1920-luvulla mukana SSTP:n ja STPV:n toiminnassa ja vaikutti myös kielletyssä SKP:ssä.

## Elämä
Porissa syntynyt Selin muutti perheensä mukana jo lapsena Vaasaan, jossa hän asui Palosaaren kaupunginosassa ja työskenteli muun muassa Vaasan Työväen Osuuskaupan autonkuljettajana. Selin oli Palosaaren työväenyhdistyksen jäsen.

Suomen Sosialidemokraattisessa Nuorisoliitossa (SSN) vaikuttanut Selin lähti 1920-luvun alussa kommunistien järjestötoimintaan. Hän toimi muun muassa SSTP:n nuorisopiirijärjestäjäna ja kiertävänä vaalipuhujana. Selin oli myös kommunistien valtaaman SSN:n Palosaaren osaston ja Etelä-Pohjanmaan piirin puheenjohtaja.

Viranomaisten lallautettua SSTP:n Selin siirtyi puolueen seuraajaksi perustetun STPV:n riveihin. Hän toimi vaalipuhujana sekä laittoman SKP:n järjestäjänä ja piirikomitean jäsenenä. Selin vaikutti myös Osuustukkukaupan ja Kulutusosuuskuntien Keskusliiton hallinnoissa, joissa hän kuului niin sanottuun osuuskauppamiesten vasemmistoryhmään. Kesällä 1927 Selin vieraili Neuvostoliitossa osuuskauppaväen edustajana Suomen Ammattijärjestön valtuuskunnan mukana. Lisäksi hän osallistui Tukholmassa pidettyyn Kansainvälisen osuuskauppaliiton kongressiin. Selin oli myös Kustannusosakeyhtiö Työn Äänen hallituksen puheenjohtaja. Vuoden 1927 eduskuntavaaleissa Selin jäi varasijalle.

Selin pidätettiin huhtikuussa 1928 niin sanotun suuren kommunistijutun yhteydessä Jalmari Rasin ilminannon johdosta. Kotietsinnässä hänen asunnostaan löydettiin muun muassa Neuvostoliiitosta tuotua kiihotukseksi katsottua kirjallisuutta sekä luvaton Browning-pistooli. Turun hovioikeudessa Selin kielsi olleensa mukana SKP:n maanalaisessa toiminnassa ja tuntevansa ilmiantaja Rasia. Syyskuussa hovioikeus mätkäisi hänelle kahden vuoden kuritushuonetuomion valtiopetoksen valmistelusta. Marraskuussa eduskunta ilmoitti Selinin nousevan kansanedustajaksi saman jutun yhteydessä vankilaan joutuneen Toivo Latvan tilalle. Viikon kuluttua keskusvaalilautakunta vihdoin hoksasi myös Selinin olevan vankilassa ja lopulta eduskuntaan nousi kolmannella varasijalla ollut Juho Perälä. Vapauduttuaan Selin jätti politiikan. Hän kuoli 53-vuotiaana lokakuussa 1945.

## Lähteet
Freestylehiihto talviolympialaisissa 2026

Freestylehiihdossa kilpailtiin Milano–Cortinan talviolympialaisissa 7.–21. helmikuuta.

## Mitalitaulukko

## Tulokset

### Miehet

### Naiset

### Sekajoukkueet

## Lähteet
Pentti K. Räsänen

**Pentti Kalevi Räsänen** (18. syyskuuta 1936 Joensuu – 17. joulukuuta 2025 Helsinki) oli suomalainen metsänhoitotieteen professori.

Pentti Räsäsen vanhemmat olivat rakennustyömies Janne Edvard Räsänen ja Hulda Emilia Leinonen. Räsänen tuli ylioppilaaksi Imatran yhteislyseosta 1957. Hän valmistui Helsingin yliopistosta metsänhoitajaksi 1961 ja maatalous- ja metsätieteen kandidaatiksi 1970 ja lisensiaatiksi 1973. Maatalous- ja metsätieteen tohtoriksi hän väitteli siellä 1981.

Räsänen oli professori Gustaf Sirénin avustaja 1960–1961, Helsingin yliopiston metsäharjoitteluaseman assistentti 1962, Vakuutusyhtiö Pohjolan palveluksessa 1962–1964, Helsingin yliopistossa vt. assistentti ja Suomen luonnonvarojen tutkimussäätiön stipendiaatti 1964–1970 ja yksityismetsätalouden laitoksen assistentti 1970–1973. Suomen Akatemian tutkimusassistentti hän oli 1973 ja nuorempi tutkija 1974–1980 ja Metsähallituksen yksityismetsäin osaston ylimääräinen ylitarkastaja 1980–1984. Helsingin yliopistossa hän oli metsäaseman hoitaja 1984–1988 ja metsänhoitotieteen dosentti 1984–1988, vt. apulaisprofessori 1980–1981 ja 1984–1988 sitten apulaisprofessori ja professori vuoteen 2000. Hänellä oli myös useita asiantuntija- ja luottamustehtäviä. Räsänen sekä julkaisi tutkimuksia että kirjoitti yksin ja muiden kanssa tietoteoksia.

## Lähteet
Alppihiihto talviolympialaisissa 2026 – naisten syöksylasku

Alppihiihdon naisten syöksylaskun kilpailu talviolympialaisissa 2026 järjestettiin 8. helmikuuta 2026.

## Tulokset
Kilpailu alkoi kello 11.30.

## Lähteet
Phoque (Q128)

**Phoque** (runkonumero Q128) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Brestin laivastontelakalta, missä köli laskettiin 21. toukokuuta 1924. Alus laskettiin vesille 16. maaliskuuta 1926 ja otettiin palvelukseen 7. toukokuuta 1928.

## Palvelus
Huhtikuussa 1941 alus riisuttiin aseista aselepoehtojen mukaisesti Bizertessä. Alus vallattiin 8. joulukuuta 1942 ja luovutettiin Italialle, joka liitti sen  laivastoonsa nimellä *R.Smg. FR111*. Liittoutuneiden lentokoneet upottivat aluksen 28. helmikuuta 1943 Sisilian rannikolla 10 merimailia Murro di Porcosta. Christopher Shores ei kuitenkaan ole löytänyt upotukselle vahvistusta hävittäjäpommittajien ilmoittamista upotuksista.

## Lähteet
*
*
*
*
*

### Viitteet
Lumilautailu talviolympialaisissa 2026 – miesten big air

Lumilautailun miesten big air -kilpailu talviolympialaisissa 2026 järjestettiin 5.–7. helmikuuta 2026 Valtellinaissa, Italiassa.

## Tulokset
### Karsinta
  
: **Q** — Eteni loppukilpailuun
: DNI — Ei parantanut

Karsintojen 12 parasta eteni loppukilpailuun.

### Loppukilpailu
Loppukilpailu järjestettiin 7. helmikuuta.

## Lähteet
Mäkihyppy talviolympialaisissa 2026 – naisten normaalimäki

Talviolympialaisten 2026 naisten normaalimäen mäkihyppykilpailu järjestettiin Trampolino Giuseppe dal Benissä 7. helmikuuta 2026.

## Tulokset
### Loppukilpailu

## Lähteet
Matthew Robertson

**Matthew Robertson**  (s. 9. maaliskuuta 2001 Edmonton, Alberta, Kanada) on kanadalainen jääkiekkoilja, pelipaikaltaan puolustaja. Robertson edustaa NHL-joukkue New York Rangersia.

Ennen NHL-uraansa Robertson edusti WHL-juniorisarjassa Edmonton Oil Kingsin joukkuetta. New York Rangers varasi hänet toisella kierroksella 49. varausvuorolla .

Robertson on pelannut 49 NHL:n runkosarjan ottelua. Näissä otteluissa hän on tehnyt neljä maalia ja seitsemän syöttöä eli yhteensä 11 tehopistettä. 

## Huomautukset

## Lähteet
Ampumahiihto talviolympialaisissa 2026 – sekaviesti

Ampumahiihdon sekaviesti talviolympialaisissa 2026 järjestettiin 8. helmikuuta 2026 Südtirol Arenalla Anterselvassa, Italiassa.

## Tulokset
: **Sakot (M+P)** — ohilaukaukset makuulta (M) ja pystystä (P)
: **LAP** — jäi yli kierroksen

Kilpailui alkoi kello 14.05 ja päättyi kello 15.16.

## Lähteet
Espadon (Q129)

**Espadon** (runkonumero Q129) oli Ranskan merivoimien Requin-luokan sukellusvene toisessa maailmansodassa.

## Valmistus

Alus tilattiin Toulonin laivastontelakalta, missä köli laskettiin 1. lokakuuta 1923. Alus laskettiin vesille 28. toukokuuta 1926 ja otettiin palvelukseen 16. joulukuuta 1927.

## Palvelus
Palvelukseenotettaessa alus liitettiin Toulonin 3. sukellusvenelaivueeseen. Se siirrettiin 1. syyskuuta 1931 Bizerteen 6. sukellusvenelaivueeseen. Syyskuusta 1935 huhtikuuhun 1938 alus oli Forges et Chantiers de la Méditerranéen telakalla La Seyne-sur-Merissä. Tammikuussa 1940 alus seurasi saksalaisten liikkeitä Kanariansaarten lähistöllä, minkä jälkeen se oli Lähi-idässä. Huhtikuussa 1931 alus oli aselepoehtojen mukaisesti Bizertessä.

Alus vallattiin 8. joulukuuta 1942 ja luovutettiin Italialle, joka liitti sen  laivastoonsa nimellä *R.Smg. FR114*. Alus hinattiin Castellamare di Stabiaan, missä saksalaiset valtasivat sen 9. marraskuuta 1943. Aluksen saksalainen miehistö upotti aluksensa 13. syyskuuta 1944 ja tuhosivat hylyn räjäyttämällä.

## Lähteet
*
*
*
*

### Viitteet
Trajan (1811)

**Trajan** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 31. elokuuta 1807 Amsterdamista, missä köli laskettiin syyskuussa. Alus laskettiin vesille 15. elokuuta 1811 ja otettiin palvelukseen 21. marraskuuta.

## Palvelus
Alus allokoitiin 1. elokuuta 1814 Ranskalle jaettaessa Scheldtin laivuetta. Se saapui 20. syyskuuta Brestiin. Aluksen todettiin 1822 olevan huonokuntoinen. Se poistettiin laivastoluettelosta 9. maaliskuuta 1827 ja asetettiin myyntiin.

## Lähteet
*

### Viitteet
Jean Bart (1820)

**Jean Bart** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin 18. helmikuuta 1811 Lorientin laivastontelakalta, missä köli laskettiin 21. kesäkuuta. Alus laskettiin vesille 25. elokuuta 1820 ja otettiin palvelukseen 1. lokakuuta.

## Palvelus
Alus oli joulukuussa 1812 osittain valmis ja töitä jatkettiin 1818. Alukselle ei asennettu peräkantta. Se sijoitettiin 1830 Brestiin uivaksi varastoksi ja poistettiin laivastoluettelosta 26. lokakuuta 1833. Alus myytiin 1833 romutettavaksi.

## Lähteet
*

### Viitteet
Généreux (1831)

**Généreux** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Lorientin laivastontelakalta, missä köli laskettiin 3. heinäkuuta 1813. Alus laskettiin vesille 23. syyskuuta 1831 ja otettiin palvelukseen 11. helmikuuta 1839.

## Palvelus
Alus oli 1. huhtikuuta 1814 osittain valmis. Se määrättiin tammikuussa 1852 muutettavaksi kuljetusalukseksi, mutta sen sijaan alus sijoitettiin Touloniin Algeriaan karkotettujen poliittisten vankien majapaikaksi. Alus poistettiin laivastoluettelosta 21. marraskuuta 1855, minkä jälkeen se oli Toulonissa merimiesten parakkina, kunnes se myytiin 1865 romutettavaksi.

## Lähteet
*

### Viitteet
Luettelo Italian kansallispuistoista

Tämä on luettelo Italian kansallispuistoista. Italiassa on 25 kansallispuistoa.

## Lähteet

## Aiheesta muualla
*
Thomas Fuhr

**Thomas Fuhr** (s. 2. tammikuuta 1965) on saksalainen johtaja ja Mercedes-Benz Group AG:n entinen johtokunnan jäsen. Fuhr työskenteli Mercedes-Benzillä vuosina 1989–2012, jossa hän toimi useissa eri tehtävissä kehityksessä, valmistuksessa, laadussa, logistiikassa ja ostoissa Saksassa, Intiassa, Yhdysvalloissa ja Isossa-Britanniassa.

Fuhr on toiminut Uponorin teknologiajohtajana vuodesta 2022 lähtien.

## Ura
Fuhr valmistui vuonna 1989 koneinsinööriksi Giessen-Friedbergin ammattikorkeakoulusta Saksasta.

Vuosina 2009–2012 hän toimi toimitusjohtajana Formula 1 -sarjassa Mercedes-Benz High Performance Enginesin moottoriosaston johtajana.

Vuosina 2013–2022 Furh toimi Grohe AG:n toimitusjohtajana, vastuualueenaan tutkimus ja kehitys, hankinta, toimitusketju, laatu, turvallisuus ja valmistus sekä yhteisvastuu Grohe AG:n liikevaihdosta ja tuloksesta.

## Lähteet
Selluloosasyntaasi

**Selluloosasyntaasi** on transferaaseihin kuuluva entsyymi, joka katalysoi selluloosan muodostumista. Entsyymi pidentää polysakkaridiketjua liittämällä siihen glukoosiyksiköitä UDP-glukoosilta. Selluloosasyntaasia esiintyy muun muassa bakteereissa, kasveissa, sienissä ja vaippaeläimissä. Selluloosasyntaasin EC-numero on EC 2.4.1.12.

## Rakenne ja toiminta
Selluloosasyntaasit ovat solukalvon keskellä olevia entsyymejä, joiden rakenne ulottuu sekä sytoplasman että solun ulkopuolisen nesteen puolelle. Selluloosasyntaasit ovat rakenteeltaan useimmiten samanlaisista alayksiköistä koostuvia trimeerejä tai heksameerejä. Erityisesti kasveissa entsyymi kuitenkin muodostaa komplekseja ja kasveissa on selluloosasyntaaseista useita isotsyymejä. Selluloosasyntaaseissa on aktivoituva säätelyalayksikkö ja katalyyttinen alayksikkö. Osa selluloosasyntaaseista aloittaa polysakkaridiketjun muodostamisen lipidin päähän. Entsyymi vaatii toimiakseen sekä magnesium- että sinkki-ioneja. 

Selluloosasyntaasi liittää glukoosiryhmän UDP-galaktoosilta ja aktiivisessa keskuksessa kaksi asparagiinihappoa toimii osana substraatin sitoutumista ja yksi negatiivisesti varautunut asparagiinihappo toimii katalyyttisesti aktiivisena emäksenä. Entsyymin aktiivisuuden tärkein tekijä on UDP-glukoosin saatavuus ja säätelyssä sakkaroosisyntaasilla on todennäköisesti keskeinen rooli.

Selluloosasyntaasin inhibiittoreita käytetään rikkaruohomyrkkyinä. Tällaisia ovat esimerkiksi isoksabeeni ja indatsiflaami.

## Lähteet
Superbe (1814)

**Superbe** oli Ranskan laivaston 74-tykkinen Téméraire-luokan linjalaiva.

## Valmistus

Alus tilattiin Amsterdamista, missä köli laskettiin joko joulukuussa 1808 tai 23. elokuuta 1809. Alus laskettiin vesille 5. heinäkuuta 1814 ja otettiin palvelukseen 16. heinäkuuta.

## Palvelus
Alus allokoitiin 1. elokuuta 1814 Ranskalle jaettaessa Scheldtin laivuetta. Se määrättiin 12. maaliskuuta 1822 muutettavaksi 36-naulan tykein varustetuksi fregatiksi. Työ sovittiin 2. huhtikuuta Charles Desmarestille, mutta työ peruutettiin 25. toukokuuta. Alus haaksirikkoutui 15. joulukuuta 1833 Patroksen edustalla.

## Lähteet
*

### Viitteet
Hovimestari (ammatti)

**Hovimestari** (ruots. *hovmästare*, ransk. *maître d'hôtel*) on ravintolasalien esimies. Hovimestari voi työskennellä ravintoloissa tai esimerkiksi yökerhossa.  Sanalla on historiallisesti viitattu myös hovien korkeisiin virkamiehiin, mutta nykykielessä se tarkoittaa ensisijaisesti ravintolan salitoimintojen johtajaa.

## Koulutus ja vaatimukset
Hotelli- ja ravintola-alan koulutusohjelmasta valmistunut restonomi voi johtaa majoitus- tai ravitsemisliikettä tai matkailualan organisaatiota tai työskennellä elintarvike- tai ravintoalalla esimerkiksi hovimestarin tehtävänimikkeellä.

Hovimestari työskentelee ravintolasalissa asiakkaiden parissa. Hovimestarin tehtäviin kuuluu tarjoilijoiden työn ohjaamisen lisäksi asiakaspalvelua ja anniskelua. Hänen tulee hallita asiakaspalvelu- ja vuorovaikutustaidot ja tuntea ravintolan tuotteet. Hovimestarin esimies on yleensä ravintolapäällikkö.

Hovimestari ottaa asiakkaita vastaan, osallistuu tarjoiluun ja esittelee tuotteita. Pienessä ravintolassa hän voi käydä asiakkaiden kanssa myyntineuvotteluja, suuremmissa yrityksissä hän vastaa tilauksista saamiensa tilausvahvistusten mukaisesti.

## Historia
Hovimestari oli keskiajalla Saksan ruhtinasten hovissa taloutta hoitava virkailija. Venäjän hovissa se oli toisen luokan hoviarvo. Sana vakiintui tarkoittamaan henkilöä, joka valvoi tarjoilua ylhäisissä perheissä tai hotelleissa. Hovimestari saattoi olla myös ylhäisten perheiden kotiopettaja.

## Katso myös

* Hovimestari (arvo)
* Tarjoilija

## Lähteet
Freestylehiihto talviolympialaisissa 2026 – naisten slopestyle

Freestylehiihdon naisten slopestyle talviolympialaisissa 2026 järjestettiin 9. helmikuuta 2026 Valtellinassa, Italiassa.

## Tulokset
### Karsinta
: **Q** — Selviytyi loppukilpailuun

Karsinnan 12 parasta urheilijaa etenivät mitalikierrokselle.

### Loppukilpailu
Kilpailu alkoi kello 12.30.

## Lähteet
Dragonne (1855)

**Dragonne** oli Ranskan laivaston Étincelle-luokan tykkivene.

## Valmistus
Alus tilattiin 22. marraskuuta 1854 Le Havresta Chantiers et Ateliers Augustin Normandilta, missä köli laskettiin joulukuussa. Alus laskettiin vesille 15. toukokuuta 1855 ja otettiin palvelukseen 12. toukokuuta.

## Palvelus
Alus lähti 18. heinäkuuta 1855 Itämerelle. Se lähti 17. joulukuuta 1856 Cherbourgista Kiinaan korvetti *[[FS Phlégéton (1853)|Phlégétonin]]* kanssa. Vuonna 1859 alus lähetettiin Cochinkiinaan. Se poistettiin laivastoluettelosta 7. maaliskuuta 1867 Saigonissa ja myytiin romutettavaksi 1867.

## Lähteet
*

### Viitteet
Puolan ralli 2017

**Puolan ralli 2017** (virallisesti *74. ORLEN Rally Poland*) oli rallin maailmanmestaruussarjan kilpailu kaudella 2017. Kilpailu järjestettiin 29. kesäkuuta&ndash;2. heinäkuuta 2017 ja sen keskuspaikka oli Mikołajkissa. Kilpailussa oli 23 erikoiskoetta, joiden yhteispituus oli  (suunniteltu pituus oli ). Rallin kokonaispituus oli .

## Tulokset

## Lähteet

## Aiheesta muualla
* Rally-Maps.com. erikoiskokeet kartalla
Veikko Anttonen (hiihtovaikuttaja)

**Veikko Anttonen ** ( 1945) on suomalainen hiihtourheilun vaikuttaja. Veikko Anttosen työ maastohiihdon parissa alkoi valmennustehtävissä jo vuonna 1975. Siitä lähtien hän on ollut rakentamassa suomalaisen hiihdon menestystä eri tasoilla aina seuratoiminnasta kansainvälisiin arvokisoihin saakka.

Veikko Anttonen hiihti nuoruudessaan kilpaa kansallisella tasolla edustaen viime vaiheessa 1970-luvun asuinseutunsa Vaalan Karhua. Anttosella on ollut valmennettavanaan 60 hiihtäjää eri seuroista. Tunnetuimpia heistä ovat olleet MM-kisahiihtäjä Juha Sarkkinen ja olympiahiihtäjä Sirpa Ryhänen (nyk. Riikola). Hän oli avainroolissa yhdessä Hiihtoliiton puheenjohtajan Paavo M. Petäjän ja Kuusamon Erä-Veikkojen puheenjohtajan kanssa Sauli Pitkäsen kanssa vaikuttamassa siihen, että Kuusamon Ruka isännöi vuosittain pohjoismaisten hiihtolajien maailmancupin avaavaa Ruka Nordicia, joka kilpailtiin ensimmäisen kerran marraskuussa 2002. Lisäksi kisojen teknisenä asiantuntijana ja tuomarineuvoston jäsenenä Anttonen on uppoutunut syvälle huippuhiihdon sääntötulkintoihin. Osana teknistä asiantuntijuutta hän on ollut suunnittelemassa hiihtopaikkoja Tornion Puuluotoon, Keminmaan Kallinkankaalle, Ylitornion Ainiovaaralle, Rokualle, Taivalkosken Taivalvaaraan, Haapaveden Korkattiin, Virpiniemeen ja Kempeleen Köykkyriin.

Urheilu-uransa jälkeen Anttonen on toiminut Oulun Tervahiihdon kilpailunjohtajana, Oulun Hiihtoseuran ja Kempeleen Kirin hiihtojaoston puheenjohtajana sekä aktiivisesti Suomen Hiihtoliitossa. Hän oli Hiihtoliiton varapuheenjohtajana 1971 ja toimi sen johtokunnan jäsenenä sekä vuosina 1962–1969 liittovaltuuston jäsenenä. Vuonna 2025 hän sai Suomen Hiihtoliiton jakaman Hannu Koskivuori -mitalin 40:ntenä henkilönä. Vuonna 2026 hänelle myönnettiin Pohjois-Pohjanmaan Urheilugaalassa Elämännura-palkinto.

Työurallaan Veikko Anttonen on työskennellyt Pelson vankilassa vuoteen 1988 vartijana sekä Oulun lääninvankilassa 1988-97 vartijana, ohjaajana ja ylivartijana. Sen jälkeen hän oli Ylitornion avovankilaosastolla ylivartijana sen perustamisesta 1997 alkaen ja lopuksi ennen eläköitymistään yksikön päällikkönä. Vuonna 2000 hän valittiin vankeinhoitolaitoksen vuoden avainhenkilöksi. Kaikkiaan hän palveli Vankeinhoitolaitosta 37 vuoden ajan Pelsolla, Oulussa ja Ylitorniolla.

## Lähteet
Savoijin siviiliansioritarikunta

**Savoijin siviiliansioritarikunta** () on italialainen ritarikunta, joka perustettiin 29. lokakuuta 1831. Sitä jaetaan tunustuksena siviileille muun muassa ansioista opetuksen, taiteen, tutkimuksen tai hallinnon saralla. Saajan ei tarvitse olla Italian kansalainen, joskin kunnianosoitusta jaetaan ulkomaalaisille vain harvakseltaan. Alkujaan nimitysten määrä oli rajattu 40, mutta tämä nostettiin 70 vuonna 1887.

Valtiollisena kunnianosoituksena ritarikunta lakkautettiin monarkian myötä vuonna 1946. Savoijin kuningashuone on kuitenkin jatkanut sen jakamista ja perheen päämies on ritarikunnan suurmestari.

Ritarikunnassa on yksi luokka ja sen nauha on valkoinen sinisellä raidalla:

*  ritari

## Lähteet
Deniss Smirnovs

**Deniss Smirnovs** (s. 7. maaliskuuta 1999) on latvialainen jääkiekkoilija, pelipaikaltaan keskushyökkääjä. Smirnovs edustaa Sveitsin NL-liigassa pelaavaa EHC Klotenia. Hänellä on sopimus joukkueen kanssa kauden 2025–2026 loppuun saakka.

Smirnovsin kasvattajaseura on HS Riika. Hän on edustanut Sveitsin NL:ssä myös Genève-Servette HC:tä.

Smirnovs on pelannut 284 Sveitsin NL:n runkosarjan ottelua. Näissä otteluissa hän on tehnyt 22 maalia ja 46 syöttöä eli yhteensä 68 tehopistettä. Smirnovs on pelannut 32 Sveitsin NL:n ylempien pudotuspelien ottelua. Näissä otteluissa hän on tehnyt yhden maalinja kolme syöttöä eli yhteensä neljä tehopistettä.

Smirnovs kuului Latvian joukkueeseen Pekingin talviolympialaisissa 2022 ja niiden karsintaturnauksessa, Suomen MM-kilpailuissa 2022 ja Suomen ja Latvian MM-kilpailussa 2023. Suomen ja Latvian MM-kilpailuissa 2023 hän saavutti Latvian joukkueessa MM-pronssia. 

## Huomautukset

## Lähteet
Anniina Nurmi

**Anniina Nurmi** (s. 10. helmikuuta 1996) on suomalainen jääkiekkotuomari. Hän on toiminut päätuomarina muun maussa talviolympialaisissa 2022 ja 2026, useissa naisten jääkiekon MM-kilpailuissa sekä Auroraliigassa, U20 SM-sarjassa ja miesten Suomi-sarjassa. Miesten Mestiksessä hän on toiminut linjatuomarina.

Nurmi on myös pelannut naisten Suomi-sarjaa ja Mestistä Panelian Raikkaassa. Hän on ammatiltaan rakennusarkkitehti.

## Lähteet
Alta Murgian kansallispuisto

**Alta Murgian kansallispuisto** () on luonnonsuojelualue eteläisessä Italiassa. Puisto ulottuu kahteen maakuntaan, Bari ja Barletta-Andria-Trani, ja sen alueella kokonaan tai osittain olevia kuntia ovat Altamura, Andria, Bitonto, Cassano delle Murge, Corato, Gravina in Puglia, Grumo Appula, Minervino Murge, Poggiorsini, Ruvo di Puglia, Santeramo in Colle, Spinazzola ja Toritto. Puiston pinta-ala on 67&nbsp;739 hehtaaria, ja se on perustettu vuonna 2004. Puiston alueella asuu 600&nbsp;000 ihmistä, ja se on suosittu matkailukohde. Castel del Monten linna, Unescon maailmanperintökohde, sijaitsee puiston alueella.

Kansallispuiston maisema on avointa, kumpuilevaa maaseutua. Kalliopohja muodostuu liitukauden kalkkikivestä, jota peittää pleistoseenikauden kalkareniitti. Alta Murgia on yksi Italian suurimmista puoliaroista. Pikkutuulihaukan populaatio on Italian suurin ja yksi Euroopan unionin suurimmista.

Metsäpalojen jälkeen alueelle on istutettu paljon alepponmäntyjä, joiden välissä kasvaa mantelipuita, luumupuita ja oliivilehtoja. Kalkkiperäisen maaston ansiosta puistossa tavataan lukuisia kämmekkälajeja.

## Lähteet
Emil Artin

**Emil Artin** (3. maaliskuuta 1898 – 20. joulukuuta 1962) oli itävaltalais-armenialainen matemaatikko, joka saavutti tärkeimmät ansionsa algebrallisen lukuteorian alalla. Häntä pidetään, yhdessä Emmy Noetherin kanssa, nykyaikaisen abstraktin algebran perustajana.

Emil Artin syntyi vuonna 1898 Wienissä. Hänen taidekauppiaana toimivan isänsä nimi oli myös Emil Artin. Hänen äitinsä oli oopperalaulaja Emma Laura-Artin. 

Artin opiskeli alkujaan Wienin yliopistossa ja Leipzigin yliopistossa, jossa hän väitteli tohtoriksi matematiikassa vuonna 1921. Vietettyään yhden vuoden Göttingenin yliopistossa, Artin liittyi Hampurin yliopiston henkilökuntaan vuonna 1923. Hän muutti Yhdysvaltoihin 1937, missä hän opetti Notre Damen yliopistossa (1937–1938), Indianan yliopisto Bloomingtonissa (1938–1946) ja Princetonin yliopistossa (1946–1958). Vuonna 1958 hän palasi Hampurin yliopistoon, jossa toimi kuolemaansa asti.

Hänen varhainen työnsä keskittyi neliökuntien analyyttiseen ja aritmeettiseen teoriaan. Hän edistyi merkittävästi abstraktissa algebrassa vuonna 1926 ja seuraavana vuonna käytti formaali-reaalilukukuntien teoriaa ratkaistakseen Hilbertin definiittifunktioiden ongelman (Hilbertin 17. ongelma). Vuonna 1927 hän antoi myös merkittäviä panoksia algebrojen teoriaan, ja vuonna 1944 hän löysi tärkeän rengasluokan, joka nykyään tunnetaan Artinin renkaina.

Artinin kirjoja ovat muun muassa *Galois theory* (1942), Cecil J. Nesbittin ja Robert M. Thrallin kanssa kirjoitettu *Rings with minimum condition* (1948), *Geometric Algebra* (1957) ja John Taten kanssa kirjoitettu *Class Field Theory* (1961). Suurin osa hänen julkaistuista papereistaan on kokoelmassa *The Collected Papers of Emil Artin* (1965).

## Lähteet

## Aiheesta muualla